Eydís Líndal er Íþróttamaður Akraness árið 2006 Síðdegis í dag var tilkynnt að Eydís Líndal Finnbogadóttir hefði sigrað í kosningu um sæmdarheitið Íþróttamaður Akraness árið 2006 . Það var gert við hátíðlega athöfn í íþróttamiðstöðinni að Jaðarsbökkum . Aðildarfélög Íþróttabandalags Akraness tilnefndu ellefu íþróttamenn úr sínum röðum til kjörsins . Fram kom í máli Jóns Þórs Þórðarsonar , framkvæmdastjóra ÍA að á sl. ári hafi Skagamenn eignast hvorki fleiri né færri en 54 Íslandsmeistara í 8 íþróttagreinum ; 9 í badminton , 7 í fimleikum , 1 í golfi auk þess sem kvennalið GL varð Íslandsmeistari í 2. deild , íþróttafélagið Þjótur eignaðist 3 Íslandsmeistara , karatefélagið 8 , keilufélagið 2 , sundfélagið 12 og loks varð 4. flokkur karla Íslandsmeistari innanhúss . Í þriðja sæti í kjörinu um Íþróttamann Akraness árið 2006 varð Bjarni Guðjónsson knattspyrnumaður og í öðru sæti varð Valdís Þóra Jónsdóttir golfari . Eins og áður segir sigraði Eydís Líndal Finnbogadóttir . Árið 2006 var stórkostlegt ár hjá Eydísi . Hún vann alla titla sem hægt er að vinna í meistaraflokki kvenna á árinu og hefur því sýnt og sannað að hún er besta karatekona landsins í dag . Framlag hennar skipti einnig sköpum í að Karatefélag Akraness varð Íslandsmeistari félaga í kumite í nóvember sl . Eftirtaldir íþróttamenn voru tilnefndir af sínum félögum til kjörsins :